遊九鎖山 洞霄宮
作者：林景熙
朝代：宋

paragraphs: 洞天有別雲，福地無凡土。
嘉名此兼擅，靈氣適專聚。
峰巒互重掩，雲霧自吞吐。
飄然乘泠風，一瓣謁瓊宇。
住山老黄冠，迎客琪樹午。
魚魚美少年，華裾集齋鼓。
往者修鍊人，飛昇接高武。
爾來何寂寥，山川亦今古。
甲第擬王侯，億萬富倉庾。
所以氣體移，學道不精苦。
吾聞郭許儔，卓庵老林莽。
終日對白雲，餐松飲石乳。